	[image: stema0001]
	UNITATEA ADMINISTRATIV.       TERITORIALA                                        MUNICIPIUL DROBETA TURNU SEVERIN                           Strada Maresal Averescu nr. 2  Drobeta Turnu Severin                                                                  Tel: 0252.31.43.79   Fax: 0252.31.63.17                                            E-mail: primaria@primariadrobeta.ro                                DIRECTIA PATRIMONIU                                                          NR. 39734/19.10.2022
	




		                                                            Avizat,                                               Serviciul Juridic.............                                     Prin raport de avizare nr. ..........
                                                    Raport de specialitate
la proiectul de hotărâre pentru atestarea  inventarului bunurilor care aparțin domeniului public al Municipiului Drobeta Turnu Severin

	Prin referatul de aprobare nr. ____________________ Primarul Municipiului Drobeta Turnu Severin propune adoptarea unui proiect de hotărâre de consiliu local la proiectul de hotărâre pentru atestarea  inventarului bunurilor care aparțin domeniului public al Municipiului Drobeta Turnu Severin.
0. Necesitatea și oportunitatea proiectului
        Proiectul de hotarăre propus are ca scop atestarea inventarului bunurilor care alcătuiesc domeniul public al Municipiului Drobeta Turnu Severin precum și modificarea Anexei nr.2 la HG nr. 963/2002 privind atestarea domeniului public al județului Mehedinți precum și al municipiilor, orașelor și comunelor din județul Mehedinți cu modificările și completările ulterioare.
	În acest sens arătăm că inventarul bunurilor care aparțin domeniului public al Municipiului Drobeta Turnu Severin a fost întocmit în conformitate cu dispozițiile Legii nr. 213/1998 privind bunurile proprietate publică și HG 548/1999 privind aprobarea Normelor tehnice pentru întocmirea inventarului bunurilor care alcătuiesc domeniul public al comunelor, orașelor, municipiilor și județelor, însușit prin HCL nr. 110/30.11.1999 privind însușirea inventarului bunurilor care alcătuiesc domeniul public al Municipiului Drobeta Turnu Severin.									Prin HG 963/2002 privind atestarea domeniului public al județului Mehedinți precum și al municipiilor, orașelor și comunelor din județul Mehedinți cu modificările și completările ulterioare – Anexa nr.2, s-a atestat apartenența la domeniul public al municipiului, a bunurilor cuprinse în inventar. Anexa nr.2 la HG 963/2002 a suferit ulterior diverse modificări și completări survenite ca urmare a dinamicii permanente a bunurilor imobile din patrimoniul Municipiului Drobeta Turnu Severin. În mod real modificarea inventarului bunurilor care alcătuiesc domeniul public al Municipiului Drobeta Turnu Severin se referă fie la completarea acestuia cu bunuri imobile dobândite conform modalităților prevăzute de lege, fie la radierea anumitor bunuri care trec în domeniul privat al Municipiului Drobeta Turnu Severin.						În speța de față avem de-a face cu cele patru apartamente în care au funcționat Gradinița nr. 24 și Gradinița nr. 14 situate în Municipiul Drobeta Turnu Severin, Al. Grigore Florescu, nr.10, bl. A4, sc.1, ap.1,2,3 respectiv str. Independenței, nr. 32, bl. IA1A, sc.3, ap.3 pentru care s-a impus realizarea trecerii din domeniul public în doemniul privat al Municipiului Drobeta Turnu Severin.							Trecererea apartamentelor despre care facem vorbire din domeniul public în domeniul privat s-a realizat în condițiile în care Gradinița nr. 24  a fost arondată Gradiniței cu program prelungit nr.3 din Drobeta Turnu Severin, str. I.C.Brătianu, nr.4, funcționând actualmente într-un imobil modern, structurat în săli de învățământ, sala de mese, cabinet medical, grupuri sanitare precum și alte dependințe necesare funcționării.	În ceea ce privește Grădinița nr.14, aceasta a fost practic desființată și asimilată de Școala Gimnazială nr.6, beneficiind la rândul său de condiții incomparabil mai bune față de cele oferite de vechiul sediu.									În acest context s-a impus găsirea unei soluții pentru utilizarea celor 4 apartamente conform destinației lor inițiale, astfel că după adoptarea HCL nr. 94/27.04.2021 privind schimbarea destinației imobilelor în care au funcționat cele două grădinițe a fost obținut Avizul conform emis de Ministerul Educeției pentru schimbarea pe perioadă nedeterminată a destinației imobilelor în care și-au desfășurat activitatea Gradinița nr. 24 si Gradinița nr. 14 din spații de învățământ în locuințe fond locativ de stat.														Ulterior a fost adoptată HCL nr. 183/30.07.2021 privind aprobarea trecerii apartamentelor în care au funcționat Gradinița nr. 24 respectiv Grădinița nr. 14 din domeniul public în domeniul privat al Municipiului Drobeta Turnu Severin, declarându-se încetarea interesului public asupra imobilelor menționate.					În completarea HCL nr. 183/30.07.2021 a fost adoptată HCL nr. 191/28.06.2022 pentru îndreptarea unei erori materiale cuprinse în HCL nr. 183/2021, astfel încât după adoptarea acestei din urmă hotărâri au fost realizate înscrierile la Careta Funciară Drobeta Turnu Severin care atestă trecerea celor patru apartamente din domeniul public în domeniul privat al Municipiului Drobeta Turnu Severin.						În acest context prin Raportul nr. _______/_______ Comisia specială de inventariere a domeniului public și privat al Municipiului Drobeta Turnu Severin  a propus radierea (abrogarea) din Anexa nr. 2 la HG 963/2002, Secțiunea I ”Bunuri imobile„ , Categoria H ”Clădiri și terenuri” – Grădinițe , a pozițiilor 8 – Gradinița nr. 14 respectiv 14 – Grădinița nr. 24.										Față de aceste considerente arătăm că este evidentă necesitatea și oportunitatea aprobării proiectului de hotărâre de atestarea a bunurilor care aparțin domeniului public al Municipiului Drobeta Turnu Severin.
1. Analiza  economico-financiara
        Actualizarea inventarului bunurilor care aparțin domeniului public al Municipiului Drobeta Turnu Severin crează premisele demarării unor investiții bugetate prin diverse surse de finanțare care în mod cert vor contribui la crearea unor condiții optime de locuit pentru persoanele solicitante de locuințe fond de stat.



1. Beneficiul pentru comunitate
    Prin modificările propuse privind inventarul bunurilor din domeniul public se are în vedere crearea de oportunitati privind investitiile prin implementarea de noi proiecte de modernizare a locuințelor de la nivelul municipiului, precum și creșterea gradului de ocupare al apartamentelor cu destinația de locuințe existente.

1. Legalitatea 											Sustinerea proiectului din punct de vedere legal este fundamentata pe dispozitiile art. 129 alin. 2, lit (c),	art. 139 alin. 1, alin. 3 lit (g), art. 196, alin 1 lit. (a), art. 289 alin.5 respectiv art. 607 alin.4 din O.U.G. nr. 57/05.07.2019 privind Codul administrativ.
În acest sens în conformitate cu dispozițiile art.136 alin. 8 lit. b din OUG nr. 57/03.07.2019 privind Codul administrativ a fost întocmit raportul de specialitate al Direcției Patrimoniu cu privire la atestarea inventarului bunurilor care aparțin domeniului public al Municipiului Drobeta Turnu Severin.
Proiectul de hotarare cu întreaga documentație va fi supus spre dezbatere și aprobare în ședința ordinara a Consiliului Local al Muncipiului Drobeta Turnu Severin.
	Atașăm prezentului raport :
1. HCL nr. 94/27.04.2021
1. HCL nr. 183/30.07.2021
1. Avizul de legalitate nr. 8413/14.12.2021
1. HCL nr. 191/28.06.2022
1. Avizul de legalitate nr. 6859/17.08.2022
1. Avizul conform 36314/27.05.2021
1. Raportul comisiei speciale de invetariere a bunurilor din domeniul public și privat al Municipiului Drobeta Turnu Severin
1. Procesul-verbal al Subcomisiei nr. 2


       DIRECTOR						      ȘEF..SERVICIU,                 DIRECȚIA PATRIMONIU				SPAȚII CONSTRUITE
    RADU  LĂPĂDAT					   MARIUS  POPESCU

